Найбольш небяспечныя сітуацыі ўзнікаюць пры раптоўным з’яўленні пешахода на праезнай частцы дарогі з-за транспартнага сродку або іншай перашкоды, якая абмяжоўвае агляд. Таму вадзіцель, праязджаючы міма прыпаркаваных аўто ўздоўж дарогі, тых, якія стаяць на прыпынках аўтобусаў, тралейбусаў, павінен выконваць наступныя меры засцярогі: знізіць хуткасць, па магчымасці павялічыць інтэрвал адносна транспарту, які стаіць, і пры з’яўленні пешахода ўважліва назіраць за яго дзеяннямі і быць гатовым да экстраннага спынення транспартнага сродку.